Algav saade on valminud koostöös Joyce Meyer Teenistuse toetajatega
Kasvasin üles pingete rohkes kodus.
Õppisin asjadele reageerima vihaga, kibestumisega, karjumisega
ja vihaseks saamisega, kui ma ei saanud oma tahtmist.
Mind õpetati sedasi. Õppisin seda.
Püha Vaim tahab meid õpetada elama uuel viisil.
IGAPÄEVAELU RÕÕMUD
Isa, täname Sind Su sõna eest.
Oleme Sinuga nõus, et Püha Vaimu viljad on väga olulised.
Ütlesid väga selgelt oma Sõnas, et inimesed tunnevad meid viljast.
Tahame teha Sinuga koostööd, et küpseda ja kasvada
ning arendada vaimuviljade valdkonda.
Tänud selle eest, Jeesuse nimel.
Jumal annab meile ande, et nendega siis tegutseda.
Meil kõigil on mitmed annid, me oskame teha erinevaid asju.
Ütlen seda taas. Ära võrdle oma andi kellegi teise omaga.
Sinu and pole ehk nii vali ega laval olemiseks mõeldud.
Jumal annab meile just neid ande, mis on vajalikud Tema plaaniks.
Meie peame vaid hoolt kandma selle eest, et teeme Jumala tahet.
Me ei pea kellegi teisega sammu pidama.
Peame olema need, keda Jumal tahab, et oleksime.
Jumal annab meile kõigile ande ja me tegutseme nendega.
Kurb on see, et imetleme rohkem seda, mida inimesed teevad,
aga ei uuri piisavalt nende vilja.
Piibel ütleb Matteuse 12 peatükis, et me tunneme inimesi vilja järgi.
Kui puu on terve, siis see toodab häid vilju.
Kui see on haige, toodab ta haigeid vilju.
1. Moosese raamatus ütleb Jumal juba Aadamale ja Eevale,
et olge viljakad ja paljunege.
Tegin kõneseeria teemal: "Kas sul on kiire või oled viljakas?"
Üsna tihti oleme lihtsalt liiga hõivatud, tehes asju, millel pole erilist tähtsust.
Elu lõpul aga tahaksime teha asju, mis on tegelikult tähtsad,
aga milleni me kunagi ei jõudnudki.
Meie ja Jumala jaoks on üks kõige oluliseim asi see,
kui kasvame selliseks inimeseks, kes on teistele inimestele kasuks.
Kui me ei ole need, keda Jumal tahab, siis oleme rahulolematud.
Piibel räägib vaimuviljadest.
Kui sina oled kristlane, siis sinus on vaimuviljad olemas.
Kui sa ei ole kristlane, siis sul on täna võimalus teha see otsus.
Kui sina, kes sa vaatad meid läbi teleri, ei ole kristlane,
kuid tahad anda oma elu Kristusele,
siis võta ühendust meie palvemeeskonnaga Ameerikas
ja keegi palvetab koos sinuga, juhtides sind suhtesse Kristusega.
Pole kedagi, kes ei saaks olla heas suhtes Jumalaga.
Pole olemas sellist auku, millest Ta sind välja ei tõmbaks.
Keegi pole teinud üleliia vigu.
Mitte kellegi jaoks pole liiga hilja alustada kõike uuesti.
Jumal armastab sind ja Tal on imeline plaan su elu jaoks.
Peale Kristuse vastuvõtmist hakkad tegema Jumalaga koostööd,
et kasvada suureks.
Piibel ütleb, et oleksime kui lapsed, aga mitte lapsikud.
Kõik vaimuviljad tulevad armastusest.
Kui sa ei õpi midagi armastusest, siis unusta ka need ülejäänud.
Kui õpid käima armastuses, siis sul on rõõmu.
Sa ei pea ringi käima ja kurtma, et oled oma rõõmu kaotanud.
"Mida saan teha, et rõõmu saada?"
Käi armastuses, ole hea inimeste vastu, ei mõtle kogu aeg endale,
vaid sellele, mida saad teiste heaks teha.
Siis Jumal hoolitseb sinu eest ja täidab ka sinu vajadused.
Oled siis nii õnnelik, et seda on raske isegi kõike vastu võtta.
Enesevalitsus on väga oluline, et teised viljad toimiksid.
Mul pole kannatust, kui mul pole enesevalitsust.
Need toimivad koos, mõjutades üksteist.
Täna õpetan rahust ja kannatlikkusest.
Rahu on nii tähtis.
Elu pole väärt elamist, kui sul pole rahu.
Kurat püüab iga päev leida 30 asja, et meid ärritada.
Ta sätib asjad nii, et meid ärritada.
Tema teab meist rohkem, mis meid ärritab.
Peame õppima ennast paremini tundma.
Kui sa tead, et kaotad kiirustades oma rahu,
siis selle parandamiseks pead varem tõusma,
sest siis sa ei pea enam kiirustama.
See on lihtne parandus.
Kõik ei ole selle vastuse peale õnnelikud.
Elasin enamuse oma elust nagu suures keeristormis.
Kasvasin üles kodus, kus oli palju pingeid, tülisid, vaidlemist,
raevutsemist, võitlemist.
Puudus rahu ja normaalne õhkkond.
Jumal aga andis mulle abikaasa, kes oli väga rahulik.
Oli aegu, kus tema rahu lausa ärritas mind,
sest tahtsin, et ta saaks minu peale pahaseks.
Arvasin, et ta ei hooli millestki.
Tegelikult aga oli ta õppinud andma oma mured üle Jumalale.
Tema pidev rahus olemine, muutumatu olek ja kannatlikkus
said mulle eeskujuks.
See oli midagi, mida ka mina oma ellu soovisin.
Ta ei pidanud mulle kogu aeg jutlusi, vaid temast endast sai sõnum.
Jumal tahab seda ka meis teha, teiste jaoks.
Kui sa lähed ilmalikku sfääri tööle, siis on seal inimesi,
kelle elud on täis ärevust, pingeid ja tülisid.
Nad ei ole ehk huvitatud sellest,
kui annad neile traktaadi või pead neile jutlust.
Nad ei ole veel valmis sinuga kirikusse tulema.
Küll aga saad sa olla neile eeskujuks.
Sa võid olla rahulik olukordades, kus muidu ei saa rahus olla.
Sa võid olla rahus olukorras, kus mõistus käsib ärevuses olla.
Sina aga säilitad rahu.
Kui sa teed seda ikka ja jälle.
Inimestele ei avalda muljet see, kui teeme asju üks kord.
Kui teeme asju üks kord õigesti, siis see ei too võitu.
Peame tegema neid taas ja taas.
Päevast päeva, nädalast nädalasse, kuust kuusse.
Vahel ka aastast aastasse.
Tihti me ei ole valmis investeerima pikalt kellegi ellu.
Tahame palvetada kaks palvet ja ootame, et kõik muutuks.
Jumal kasutab sind inimeste eludes imelisel viisil,
kui lähed maailma keskele ja käid vaimuviljades.
Normaalne inimene seda ei suudaks.
Mind ei huvita, kui hea inimene sa oled või kui hea iseloomuga sa sündisid -
sa kukud kokku, kui Jumal sind ei aita.
Kõigi jaoks on olemas lootus.
30 aastat tagasi, olles kristlane, polnud ma ühtegi sellest.
Kasvasin üles kodus, kus oli palju pingeid.
Õppisin seda. Õppisin asjadele vastama vihaga,
kibestumisega, õiendamisega, karjumisega ja vihaseks saamisega,
kui ei saanud oma tahtmist.
Mulle õpetati seda ja ma õppisin seda.
Püha Vaim tahab õpetada meile uut elamisviisi.
Ütlesin, et Püha Vaim tahab õpetada meile uut elamise viisi.
Olge minuga ausad.
Kui paljud vajavad oma ellu rohkem rahu?
Me tahame, et olukorrad muutuksid.
"Kui vaid sina muutuksid! Kui vaid see asi muutuks!"
"Kui mul oleks parem töökoht! Kui ma ei peaks liiklema!"
"Kui maailm poleks selline! Kui majandus poleks selline!"
Las ma öelda sulle midagi.
Maailm muutub, aga tõenäoliselt halvemaks.
Jumal ei ole niivõrd huvitatud sinu olukordade muutmisest,
kui sinu muutmisest.
Sa saad seda kõike oma olukordade peal praktiseerida.
Mitte me olukorrad ei ärrita meid,
vaid see, et me ei oska reageerida neile õigel viisil.
Raiskasin oma elust palju aega olemaks vihane.
Minu eesmärk on olla rahulik.
Tahan, et kui kurat proovib mind vihale ajada,
siis olen Jumala abiga rahulik.
Kui sul pole rahu, siis sul pole ka väge vaenlase üle.
Rahu puudumine võrdub väe puudumisega.
Pole vahet, kui paljudel seminaridel oled käinud
ja õppinud valitsema saatana üle.
Kui sa ei õpi panema jalga rahu kingi, mis on teadlik tegu, siis...
Sa ei pea ootama, mil' rahu kuidagi langeb su üle.
Pead seda tegema iga päev, öeldes: "Täna olen rahulik.
Tahaksin, et olukorrad oleksid head, kuid kui nad seda pole,
siis Jumal, sätin oma mõistuse ikkagi rahulainele ja püsin seal."
Kui sul pole rahu, siis sa ei saa oma elu nautida.
Kas liikluses olles vihastumine aitab sind sellest välja?
Miks lasta vaenlasel rikkuda oma päeva?
Johannese 14:27 annab meile vastutuse.
Jeesus ütles, et Ta jätab meile oma rahu.
Kõik öelgu: "Mul on rahu!"
Võid neid vaadata ja mõelda, et tahaksid ka neid.
Tõde on selles, et sul juba on.
Kui oled uuestisündinud kristlane, kui Kristus elab sinu sees,
kui Jumala Vaim elab sinus sees, siis on sinus ka vaimuviljad.
Need on võib-olla imeväikesed seemnekesed,
mis on nõrgad ja mattunud haige hinge alla, mis on täis segadust.
Olen siin, et sulle öelda: Püha Vaim töötab koos sinuga
ja aitab sul neid vilju sinus arendada.
Need muudkui kasvavad ja kasvavad nagu kasvavad puuviljad.
Sul saab olema täiesti uus elu, kui reageerid asjadele teisiti.
Kui tahad olla õnnetu, siis ära tee midagi muud kui ole isekas.
Kui tahad olla õnnelik, siis rõivasta end igal hommikul armastusega.
Mõtle, kuidas saaksid sel päeval olla kellegile õnnistuseks.
Äkitselt vabaneb sinust rõõm.
Siis sa ei vaja seda, et kõik olukorrad oleksid lõbusad.
Sina ise oled rõõmus, sest Issanda rõõm on sinus.
Kui paneme tähele neid asju, mida Jumal tähele paneb,
vabastatakse ka Tema rõõm meis.
Jumal tahab, et keskenduksime sellele, mis on Talle oluline
ja vaimuviljad on Talle olulised.
Kui paljud saavad sellest aru?
Ma arvan, et me ei näe just väga palju neid asju kristlastes.
Pole midagi hullemat kui kuri kristlane.
"Rahu ma jätan teile, oma rahu ma annan teile.
Mina ei anna teile nõnda, nagu maailm annab.
Teie süda ärgu ehmugu ega mingu araks!"
Jeesus ütles, et Tema andis rahu, nüüd on meie osa.
"Ärge laske end ärritada ega häirida,
ärge laske end hirmutada ega heidutada,
olles kui argpüksid, kes lepivad vähemaga."
"Joyce, ma ei saa sinna midagi parata.
Ärritun enne, kui asjast õigesti aru saan. Pole midagi parata.
Käitun halvasti ja siis tunnen end süüdi. Ma ei saa sinna midagi teha."
Me eludes ei muutu enne mitte midagi, kui lõpetame ütlemise:
"Ma ei saa sinna midagi parata!"
Jumal ei käsi meil kunagi teha midagi, milleks me pole võimelised.
Jumal ei käsiks meil käia armastuses, kui me seda ei suudaks.
Ta ei käsiks meil käia rahus, kui me ei suudaks rahus käia.
Peaksime enne võitu olema valmis ütlema:
"Ma suudan teha kõike, mida Tema käsib mul teha.
Suudan teha kõik Kristuses, kes teeb mind vägevaks!
Kaasaarvatud rahulik olemine igasuguses olukorras."
Olin väsinud vihane olemisest, omamata mingisugustki rahu.
Vaatasin, kuidas Dave nautis oma elu, ajal, kui mina olin hullumas.
Muretsesin kuu aega asjade pärast. Tema ei muretsenud üldse.
Ajaks, mil' saime oma läbimurde,
oli Dave nautinud kogu kuud, samas kui mulle oli see masenduse kuu.
Lõpuks ma otsustasin.
Kõik öelgu: "Ma otsustasin!"
Otsustasin teha koostööd Püha Vaimuga, et õppida käima rahus,
isegi siis, kui see oleks olnud viimane asi, mida teha oleksin tahtnud.
Alustasin palvetamisega ja õppisin Piiblist rahust.
Peale seda palusin, et Jumal näitaks ja õpetaks mind,
kuidas kurat varastab mu rahu.
Vahel pead oma võitu süvenema ja uurima probleemi juuri.
Kui kaotad igal hommikul oma rahu, siis mis seda põhjustab?
Võib-olla polnud ma õhtul hommikuks üldse valmistunud.
Seda on lihtne lahendada.
Pidin nägema, milles on tõeline probleem,
mitte kogu aeg teisi oma kodus süüdistama.
"Kui sina teeksid seda, siis ma poleks vihane!"
"Kui aitaksid mind rohkem, siis ma poleks vihane!"
Tean, et teie muidugi ei tee nii. Jagasin lihtsalt teiega oma kurba lugu.
"Kui tunneksin end paremini, siis poleks ma vihane."
Sa tead, millal hakkad vihastuma.
Sa tunned seda. See algab kuskilt siit.
Või siit.
Võti on selles, et peatad selle enne, kui see su suhu jõuab.
Dave's on palju häid külgi,
kuid temas on ka asju, mis mind ärritavad.
Talle meeldib mind detailides korrigeerida.
Asjades, millest keegi ei huvitu.
Mulle meeldib see vaimuviljade album. Tegin selle aastaid tagasi.
Ütlen, et tegin selle 10 aastat tagasi. Tema ütleb, et ei, 12 aastat tagasi.
Ütlesin, et meie noorim poeg oli 15. Tema vastab, et ei, 20.
Kui püüan jutustada mõnda lugu, siis ta korrigeerib mind nii palju,
et ma tunnen, kuidas miski mu sees hakkab tõusma jälle.
Mulle ei meeldi, kui mind rääkimise ajal segatakse.
Kui mina räägin, siis tahan, et kõik kuulaksid ja oleksid nõus.
See on kindlasti üks minu nõrkusi. Teie muidugi pole sellised.
Veel ärritavam on see, kui olen kindel, et tal pole õigus
ja siis tuleb välja, et tal ikkagi oli õigus.
Siis pean oma sõnu sööma ja tunnistama tema õigsust.
Isegi täna, oma hotellist lahkudes, tekkis teatud seise me vahel.
Ta korrigeeris mind väikestes detailides.
Kunagi läksin selle peale nii marru.
Kuid nüüd ma juba tunnen, kui see hakkab tõusma
ja kui see teatud punkti jõuab, pean endaga väikese jutuajamise maha.
See on olnud nii 45 aastat ja ta nagunii ei muutu,
nii et ärritu või ole õnnelik.
Dave'l on väga palju häid omadusi ja tegelikult püüab ta ju mind aidata.
See on see, mida ta tegelikult tahab
ja kuigi ma ei vaja ta abi, püüab ta ju kõigest aidata mind.
Kui paljud saavad aru?
Tean, et vastan talle samal moel tuhande teise asjaga
ja ta võiks ise samal teemal loengut pidada.
Kuid ma lihtsalt püüan tuua sulle näiteid,
et kui oled inimestega suhtes, siis nad teevad asju, mis sind ärritavad.
Ja tõenäoliselt enamus neid asju ei saa sa kunagi muuta.
Sulle ei meeldi see, ega ju?
Mõned teist peavad õppima olema rahulikud keset tormi.
Tean, mida tunnete.
Osad teist mõtlevad just praegu:
"Kui arvad, et pean elu lõpuni taluma seda, mida siiani olen talunud,
siis arva veelkord!"
Jumal võib asju muuta. Ma ei ütle, et olukorrad on õiged.
Jumal võib neid muuta.
Sul aga peab olema varustus kõige selle keskel,
et olla õnnelik isegi siis, kui Ta olukordi ei muuda.
Sul on olemas kõik, et olla õnnelik isegi siis, kui Ta ei tee seda.
Kurat püüab mängida meiega haiget mängu.
Ta töötab iga päev väga hoolega, et varastada sinu rahu.
Hetkel, kui kaotad oma rahu, muutud tundeliseks
ja hakkad tegema valesid otsuseid ja ütlema asju, mida ei peaks.
Siis läheb asi aina hullemaks.
Üle kõige peame järgima rahu.
Kui tahad teada, mida Jumal tahab, et teeksid, järgi rahu.
Koloslastele 3:15 ütleb, et Jumala rahu valitsegu me südameid,
vastates kindlana igale küsimusele, mis esile kerkib.
Kui tahad teada, mis on Jumala tahe,
siis midagi tegema hakates, peaks sul olema rahu.
Kui seda pole, pole see ka Jumala tahe.
Tahan jagada 1 Peetruse 3:10, millel on olnud suur mõju mu elule.
"See, kes tahab nautida elu." See olen mina, tahan elu nautida.
Kui paljud tahavad oma elu nautida?
"Kes tahab elu nautida ja näha häid päevi."
Sul võivad olla head päevad, isegi kui olukorrad pole head.
"Hoia oma keelt rääkimast kurja."
Teisisõnu, hoia oma suud kinni hoidma.
Ära lase igal tundel suust välja tulla.
Seda nimetatakse enesevalitsuseks.
Oleme väga osavad teiste kontrollimises,
kuid sellist vaimuvilja nagu teiste kontrollimine, pole olemas.
Ma ei näe seda nimekirjas.
Küll aga võib meil olla imeline elu läbi ENESEkontrolli.
1 Peetruse 3:11
"Pöördu ära kurjast."
Siin räägitakse jätkuvalt asjadest, mis aitavad elu nautida.
"Las ta pöörduda ära kurjast ja teha head. Las ta otsida rahu."
Otsida rahu. Harmooniat. Vabadust hirmudest.
Seda peab hoolikalt otsima. See ei kuku nagu puuvili sulle pähe.
Seda peab otsima. Keeldu elamast ilma rahuta.
Siin räägitakse kolmest alast, kus meil peab olema rahu.
Rahu Jumalaga, rahu iseendaga, rahu teiste inimestega.
Aja seda taga.
Garanteerin sulle, et täna on siin palju inimesi, kes on tahtnud rahu.
Palvetanud rahu eest. Tahaksid rahu.
Kuid sa pole midagi oma elus muutnud, et sul oleks rahu.
Süüdistad olukordi, kuradit, ühiskonda. Muudkui süüdistad.
Kurat ei lähe mitte kuhugile.
Inimesed on alati meie kõrval, tehes alati asju, mis meile ei meeldi.
Alati on olukordi, mida me ei soovi.
Ma ei tea, kuidas on sinuga,
aga ma lasin liiga kaua olukordadel oma rõõmu varastada.
Ma ei tee seda enam.
Kas keegi ühineb minuga?
Tänase teema oluliseim punkt on selles, et peame elama rahus.
Vajame rahu Jumalaga, iseendaga ja teiste inimestega.
Saavutame ja säilitame seda siis, kui laseme Jumalal end korrigeerida.
Peame olema Temaga ühel meelel, et Ta aitaks meil teha muutusi.
Iseendaga saavutame rahu siis, kui teame, kes me oleme.
Kes oleme Kristuses ning teame, et Ta armastab meid.
Isegi siis, kui me pole veel täiuslikud.
Oleme teel sinna, kus need asjad, mis peavad, tulevad esile.
Kui sul on rahu iseendaga, on ka lihtsam leida rahu teistega.
Palun uuri oma suhteid Jumalaga, iseendaga ja teiste inimestega.
Tee kõik selleks, et saada rahu.
Pea meeles, rahu on väga oluline.
Rahu on üks vaimuviljadest.
Pakume sulle täna õpetust teemal "Vaimuviljade tegevusplaan".
Komplektis on üks DVD, 7 CD'd ja raamat.
Vaata, kuula ja loe seda.
Mina usun, et vaimuviljad on väga, väga olulised Jumalale.
Usun, et need on olulised, kui tunnistame Temast maailmas.
Palun hangi see endale. Aseta see endasse. Mõtiskle.
Palu, et Jumal aitaks sul kasvada vaimuviljades.
Jumal õnnistagu sind. Olgu sul imeline päev.
Pea meeles, et Jumal armastab sind ja Tal on su elu jaoks hea plaan.
Saa juba täna osa õpetusest "Vaimuviljade tegevusplaan".
Las Jumal aitab sul käia armastuses, omada enesevalitsust,
omada rõõmu, rahu ja palju enamat.
Jumal kasutab sind imeliselt inimeste eludes,
kui sa astud välja maailma ja käid vaimuviljades.
Tavaline inimene seda ei suudaks.
Õpetus koosneb DVD'st, 7 CD'st ja raamatust.
Tellimiseks kasuta infot ekraanil või külasta meie kodulehekülge.
Kas tead, kui hinnaline sa oled?
Mis siis, kui välimus ei loeks?
Kas muretsed selle pärast, et Jumal on su peale pahane?
Mis siis, kui teaksid, et sind ei hüljata kunagi?
Tule ja saa teada, milline aare sa oled! Osale meie naistekonverentsil.
Tähendad meie jaoks palju.
Hindame sind.
Täname oma sõpru ja toetajaid,
kes teevad selle ülemaailmse teenistuse võimalikuks.
Üheskoos toidame näljaseid, riietame vaeseid
ja kuulutame rahvastele evangeeliumi.
Palun võta meiega ühendust, külastades meie kodulehekülge.
Saada oma palvesoov. Tutvu materjalide ja graafikutega.
Saa meie partneriks, et saaksime koos jagada Kristuse armastust.
Tõlge: Anne-Ly Roos
Eelnev saade valmis koostöös Joyce Meyer Teenistuse toetajatega